32000R1614
L 185/46
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1614/2000 НА КОМИСИЯТА
от 24 юли 2000 година
относно дерогиране от Регламент (ЕИО) № 2454/93 във връзка с определението на понятието „продукти с произход“, установено в рамките на общата система за преференции, с цел отчитане на специалната ситуация на Камбоджа по отношение на износа на определени текстилни продукти в Общността
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (1), последно изменен с Регламент (ЕО) № 955/1999 на Европейския парламент и на Съвета (2), и по-специално член 249 от него,
като взе предвид Регламент (ЕИО) № 2454/93 на Комисията от 2 юли 1993 г. за определяне на разпоредби за прилагане на Регламент (ЕИО) № 2913/92 на Съвета относно създаване на Митнически кодекс на Общността (3), последно изменен с Регламент (ЕО) № 1662/1999 (4), и по специално член 76 от него,
като има предвид, че:
(1)
С Регламент (ЕО) № 2820/98 на Съвета от 21 декември 1998 г. относно прилагане на многогодишна обща система за преференции за периода от 1 юли 1999 г. до 31 декември 2001 г. (5), последно изменен с Регламент (ЕО) № 1310/2000 на Комисията (6), Общността предостави такива преференции на Камбоджа.
(2)
Членове от 67 до 97 от Регламент (ЕИО) № 2454/93 въвеждат дефинирането на понятието „продукти с произход“, използвано за целите на Общата система за преференции. Все пак член 76 от настоящия регламент предвижда възможност за дерогация на разпоредбите в полза на най-слабо развитите страни бенефициери на Общата система за преференциите (GSP), когато те предявяват искане към Общността.
(3)
С Регламент (ЕО) № 1538/1999 на Комисията (7) Камбоджа получи такава дерогация за някои текстилни продукти за периода от 15 юли 1999 г. до 14 юли 2000 г.
(4)
Искането, предявено от Камбоджа, отговаря на изискванията на член 76 от Регламент (ЕИО) № 2454/93. По-специално въвеждането на количествени условия (на годишна основа), отразяващи капацитета на пазара на Общността да поема продукти от Камбоджа, експортния капацитет на Камбоджа и реално отразените търговски потоци е такова, че да не бъдат увредени съответните отрасли на промишлеността в Общността. Следователно, е необходимо дерогацията да се приспособи в зависимост от икономическите нужди.
(5)
С цел да се насърчи регионалното сътрудничество между страните бенефициери, е желателно е да се предвиди материалите, които Камбоджа ще използва в рамките на тази дерогация, да са с произход от страните от Асоциацията на страните от Югоизточна Азия (АСЕАН) (с изключение на Мианмар), Южноазиатската асоциация за регионално сътрудничество (SAARC) или по Споразумението за партньорство между ЕО и страните от Африка, Карибите и Тихоокеанския басейн (АКТБ-ЕО).
(6)
Откритото и ефективно администриране на мерките следва да се осигури с прилагането на съответните разпоредби за управлението на тарифни квоти съгласно Регламент (ЕИО) № 2454/93, изменен с Регламент (ЕО) № 1427/97 (8).
(7)
Всяко искане за продължаване на дерогацията от предвидените количества трябва да се разглежда с консултации с камбоджанските органи.
(8)
За да бъде напълно ефективна, дерогацията следва да се предоставя за разумен период от време, до 31 декември 2001 г., когато действието на Регламент (ЕО) № 2820/98 изтича.
(9)
Мерките, предвидени в настоящия регламент, са в съответствие със становището на Комитета по Митническия кодекс,
ПРИЕ НАСТОЯЩИЯ РЕГЛАМЕНТ:
Член 1
1. Чрез дерогация от разпоредбите на членове от 67 до 97 от Регламент (ЕИО) № 2454/93 продуктите, изброени в приложението към настоящия регламент, които са произведени в Камбоджа от изтъкани платове (тъкани тъкани) или от прежди (трикотаж), внесени в тази страна с произход от страна от Асоциацията на страните от Югоизточна Азия, (с изключение на Мианмар), Южноазиатската асоциация за регионално сътрудничество или по Споразумението за партньорство АКТБ-ЕО се считат с произход от Камбоджа съгласно реда и условията, изложени по-долу.
2. За прилагането на параграф 1 продуктите се считат с произход от АСЕАН или SAARC, когато са получени в тези страни съгласно правилата за произход, предвидени в членове от 67 до 97 от Регламент (ЕИО) № 2454/93, или с произход от страни бенефициери по Споразумението за партньорство АКТБ-ЕО, когато са получени в тези страни съгласно правилата за произход, предвидени в протокол № 1 към Споразумението за партньорство АКТБ-ЕО. (9)
3. Компетентните органи на Камбоджа се задължават да вземат всички необходими мерки, за да се гарантира спазване на разпоредбите на параграф 2.
Член 2
Дерогацията, предвидена в член 1, се отнася за продукти, превозени директно от Камбоджа и внесени в Общността през периода от 15 юли 2000 г. до 31 декември 2001 г., в рамките на годишните количества, посочени в приложението срещу всеки продукт.
Член 3
Количествата, посочени в член 2, се управляват от Комисията в съответствие с разпоредбите, определени в членове от 308а до 308в от Регламент (ЕИО) № 2454/93.
Член 4
Когато усвояването по член 3 достигне 80 % от количествата, посочени в приложението, Комисията, след консултации с органите в Камбоджа разглежда необходимостта от продължаване прилагането на дерогацията от въпросните количества.
Член 5
Сертификатите за произход, формуляр А, издадени от компетентните органи на Камбоджа чрез прилагането на настоящия регламент, съдържат в клетка 4 следното:
Член 6
В случай на съмнение, държавите-членки имат право да изискат копие от документа, удостоверяващ произхода на материалите, използвани в Камбоджа в рамките на настоящата дерогация. Това искане може да бъде отправено по време на допускането за свободно обращение на стоките, усвоени съгласно разпоредбите на настоящия регламент или в рамките на административното сътрудничество, предвидено в член 94 от Регламент (ЕИО) № 2454/93.
Член 7
Настоящият регламент влиза в сила на седмия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 24 юли 2000 година.